Az altatás során az állatot folyamatosan felügyelet alatt tartjuk, modern őrző monitorokat használunk minden altatott betegünknél, amelyek lehetőséget adnak többek között a pulzusszám, a szívritmus, a légzési sebesség, a kilélegzett levegő szén-dioxid szintjének, a vér oxigén szintjének, a vérnyomás, az altató gázok be- és kilélegzésének koncentrációjának valamint a testhőmérséklet ellenőrzésére. Ezen paraméterek folyamatos figyelése lehetőséget teremt számunkra az esetleges komplikációk korai felismerésére és ezek gyors korrigálására. Az ébredés időszaka is számos kockázatot rejthet magában, ezért mindaddig szorosan nyomon követjük az állatot, amíg teljesen vissza nem nyeri a normál tudatát.